钦定古今图书集成/理学汇编/学行典/第118卷 > 易经 > 《蹇卦》
## 钦定古今图书集成/理学汇编/学行典/第118卷 > 易经 > 《蹇卦》

《象》曰：山上有水，“蹇。”君子以反身修德。

〈程传〉君子观《蹇》难之象，而以反身修德。君子之遇艰阻，必反求诸己而益自修。《孟子》曰：“行有不得者，皆反求诸己。”故遇艰蹇，必自省于身有失而致之乎？是反身也，有所未善则改之，无歉于心则加勉，乃自修其德也。